Pakkumuskutse lisa

**Raamlepingu projekt**

**Sotsiaalkindlustusamet**, registrikood 70001975, asukoht Paldiski mnt 80, 15092 Tallinn, (edaspidi tellija), mida esindab Maret Maripuu põhimääruse alusel ja

, registrikood, asukoht , (edaspidi täitja), mida esindab põhikirja alusel ,

edaspidi eraldi nimetatud pool ning koos nimetatud pooled, sõlmisid käesoleva raamlepingu

(edaspidi leping) alljärgnevas:

1. **Lepingu ese**
   1. Lepingu esemeks on tugiteenused hooldus-, eestkoste- ja lapsendajaperedele vastavalt lepingus ja selle lisades kokkulepitud tingimustele ja korras (edaspidi teenus või koos teenused).
   2. Täitja poolt osutatavad teenused on:
      1. Peretoe teenus
      2. Mentorlus
      3. Tugigrupid
      4. Psühholoogiline nõustamine või individuaalne supervisioon
2. **Lepingu üldtingimused**
   1. Leping on sõlmitud väikeostu „Tugiteenused perepõhise asendushoolduse pakkujatele (2023)“ tulemusena (edaspidi ka hange).
   2. Leping on alla sotsiaalteenuste riigihanke piirmäära raamleping RHS mõistes ja sellele kohalduvad eelkõige RHS § 3 sätestatud üldpõhimõtted.
   3. Lepingu lahutamatuteks osadeks on pakkumuskutse, tehniline kirjeldus, täitja pakkumus, pooltevahelised kirjalikud teated ning lepingu muudatused ja lisad.
   4. Lepingu sõlmimise hetkel on lepingu lisadeks.
      1. Lisa 1 - Tehniline kirjeldus;
      2. Lisa 2 – Teenuste osutamise graafik;
      3. Lisa 3 – Ankeet teenusele sisenemise;
      4. Lisa 4 – Ankeet teenuselt lahkumisel;
      5. Lisa 5 - Osalejate aruanne;
      6. Lisa 6 – Kohanemise peretoe koostöölepe
      7. Lisa 7 – Vajaduspõhise peretoe koostöölepe
      8. Lisa 8 – KOV peretoe teenuse vajaduse infokiri
      9. Lisa 9 – Seirearuanne
      10. Lisa 10 – Andmetöötlusleping
      11. Lisa 11 – Peretoe teenuse lõpetamise vorm
      12. Lisa 12 – Spetsialisti ja pere aruanne
   5. Lepingu lisade 2-11 vorme on tellijal õigus lepingu täitmise vältel ühepoolselt täiendada ja muuta. Nimetatud lisade muutmiseks lepingu muutmise kokkulepet ei sõlmita.
3. **Lepingu maht ja teenuse tellimine**
   1. Hanke raames sõlmitavate lepingute maksimaalne rahaline maht kokku on kuni **299 999 eurot** ilma käibemaksuta.
   2. Lepingu alusel sõlmitakse hankelepingud minikonkurssi korraldamata, lähtudes RHS § 30 lg 6 p-st 1 ja põhimõttest, et teenuse saajal (hooldus-, eestkoste- või lapsendajaperel) on õigus valida teenuse osutaja (täitja) raamlepingu partnerite hulgast.
   3. Teenus loetakse Täitjalt tellituks teenuse saaja (hooldus-, eestkoste- või lapsendajapere) pöördumisel täitja poole ning tellija ja täitja vahel eraldi hankelepingut ei sõlmita. Teenuse osutamise periood ja maht esitatakse täitja poolt tellijale igakuiselt teenuste osutamise graafikus (lisa 2).
   4. Teenust osutatakse vajaduspõhiselt. Tellijal ei ole kohustust tellida teenuseid hanke maksimaalses rahalises mahus. Tegelikult tellitavate teenuste rahaline maht sõltub reaalselt teenust saavate isikute arvust ja neile osutatud teenuste mahust ning maksumusest. Sellest tulenevalt võib hanke tegelik rahaline maht kujuneda väiksemaks kui lepingu punktis 3.1 sätestatud.
   5. Juhul, kui lepingu täitmisel ilmneb, et on vajalik laiendada teenuste sihtgruppi, suurendada saajate arvu, teenuste mahtu pere kohta vm, on see lubatud üksnes kokkuleppel tellijaga.
   6. Kui eelarve seda võimaldab, on tellijal õigus pärast 6 kuu möödumist lepingu jõustumisest tõsta maksimaalset tugigruppide arvu, mille eest täitjale kvartalis makstakse. Kui hanke mahust on 30. juuniks 2023 kulunud üle 50%, võib tellija vajadusel muuta tehnilise kirjelduse punktis 2.4.9 sätestatud tugigruppide maksimaalset lubatud arvu ja kehtestada, et maksimaalne lubatav arv on 4 tugigruppi kvartalis, mille eest tellija täitjale tasub. Tellija annab vastavast muudatusest teada ühepoolse kirjaliku teatega, mille tellija edastab kõigile täitjatele (raamlepingu partneritele).
   7. Arvestades projekti eesmärki ning lähtudes vajadusest osutada teenust kuni lepingute lõppemiseni, on Tellijal õigus anda Täitjale juhiseid eelarve eesmärgipäraseks jagamiseks teenuse osutamise katkematuse tagamiseks.
   8. Pooled on teadlikud, et Tellija varasemate hangete tulemusena sõlmitud raamlepingute alusel teenust saav hooldus-, eestkoste- või lapsendajapere võivad saada teenust ka käesoleva lepingu alusel, tehnilises kirjelduses sätestatud tingimustel ja korras.
4. **Poolte kohustused**
   1. **Täitja kohustub:** 
      1. osutama punktis 1.2. nimetatud teenuseid kõigile sihtgruppi kuuluvatele ja teenuseid vajavatele isikutele vastavalt lepingu lisa 1 (tehniline kirjeldus) tingimustel;
      2. täitma lepingut isiklikult. Täitja ei tohi oma lepingust tulenevaid õigusi ja kohustusi üle anda ega muul viisil loovutada kolmandatele isikutele ilma Tellija kirjalikku taasesitamist võimaldavas vormis esitatud nõusolekuta;
      3. tagama kõigi lepingu täitmisse kaasatud isikute vastavuse tehnilises kirjelduses esitatud nõuetele;
      4. järgima lepingu täitmisel õigusaktidest tulenevaid kõiki nõudeid isikuandmete töötlemisel, sh vajadusel taotlema Andmekaitse Inspektsioonilt isikuandmete töötlemise õiguse või määrama isikuandmete kaitse eest vastutava isiku, kooskõlas kõikide õigusaktidega;
      5. järgima ESF vahenditest rahastatavatele tegevustele esitatavaid teavitusnõudeid (sh nõustamisruumide tähistamise osas), lähtudes Vabariigi Valitsuse määrusest „Perioodi 2014-2020 struktuuritoetuse andmisest avalikkuse teavitamise, toetusest rahastatud objektide tähistamise ning Euroopa Liidu osalusele viitamise nõuded ja kord“ ja Vabariigi Valitsuse 12.05.2022 määrusest nr 54 „Perioodi 2021-2027 ühtekuuluvus- ja siseturvalisuspoliitika fondide vahendite andmisest avalikkuse teavitamine“.
      6. esitama lepingu täitmise kohta aruandeid ja andmeid vastavalt lepingu punktis 5 sätestatule;
      7. tagama oma esindaja osalemise kord kvartalis tellija korraldatud kohtumisel, kus tellija annab ülevaate teenuste kasutamisest ning võimalikest murekohtadest ja vajadusel annab suuniseid teenuse osutamiseks ning täitjad annavad omapoolset infot, tagasisidet ja ettepanekuid edasisteks arendusteks; samuti muudel tellija poolt korraldatavatel aruteludel, ümarlaudadel, seminaridel vms kus täitja tutvustab oma tegevust ja töötulemusi, annab sisendit valdkonna edasiste arenduste jaoks jms. Tellija teatab täitjale vastava ürituse aja vähemalt 7 (seitse) tööpäeva ette;
      8. teavitama KOVi peretoe teenusega alustamisest konkreetse perega ning andma regulaarselt (vähemalt kord kvartalis) KOVile ülevaate teenuse kulgemisest (v.a lapsendajapere puhul, kui pere seda ei soovi);
      9. aitama oma tegevusega igati kaasa perepõhise asendushoolduse osakaalu suurenemisele ja asendushoolduse valdkonnast positiivse kuvandi loomisele, sh tagama, et teenuseid osutavad spetsialistid lähtuvad lastekaitse ja asendushoolduse valdkonna väärtushinnangutest, ning osutavad teenuseid kooskõlas riiklike valdkonna arengusuundadega, et pakkuda peredele turvatunnet.
   2. **Täitjal on õigus:**
      1. saada lepingu täitmise eest ette nähtud tasu vastavalt lepingus sätestatud tingimustele;
      2. saada tellijalt juhiseid teenuse efektiivseks osutamiseks.

* 1. **Tellijal on õigus:**
     1. saada lepingus kokku lepitud teenuse osutamist vastavalt lepingus ja selle lisades nimetatud tingimustele;
     2. anda täitjale juhiseid teenuse efektiivseks osutamiseks;
     3. kontrollida lepingu täitmist ning seda tõendavaid dokumente, sh õigus mistahes hetkel lepingu täitmise ajal nõuda teenuseid osutavate isikute nõuetele vastavuse tõendamist ja vastavate dokumentide esitamist (CV, haridust ja koolituste läbimist tõendavad dokumendid jm). Tellijal on õigus nõuda spetsialisti eemaldamist teenuse osutamiselt kui ilmneb, et spetsialist ei vasta lepingus ja selle lisades sätestatud nõuetele ning nõuda spetsialisti asendamist teise spetsialistiga, kes vastab kokku lepitud nõuetele;
     4. koguda peredelt ja kohalikelt omavalitsustelt tagasisidet teenuste kohta;
     5. teostada järelevalvet teenuste osutamise üle, sh vajadusel kontakteeruda teenuste saajatega, teostada paikvaatlusi täitja juures või teenuste osutamise asukohas;
     6. kontakteeruda vajadusel otse teenust osutavate spetsialistidega nt olulise info edastamise, koolitusvõimaluste pakkumiste, tagasiside küsimise jms eesmärgil.
  2. **Tellija kohustub:**
     1. maksma osutatud teenuste eest kokku lepitud tasu vastavalt lepingus sätestatud rahastamise tingimustele;
     2. tegema täitjaga koostööd lepingu eesmärkide täitmiseks;

1. **Lepingu tähtaeg** 
   1. Leping kehtib alates selle sõlmimisest.
   2. Teenuseid osutatakse **alates 01.01.2023** või kui leping sõlmitakse hiljem, siis lepingu sõlmimise kuupäevast.
   3. Leping kehtib **kuni 31.12.2023. a** või kuni lepingu punktis 2.4 sätestatud lepingu maksimaalse maksumuse täitumiseni, sõltuvalt sellest, kumb tingimus saabub (täitub) varem.
2. **Andmete kogumine, aruannete ja muu dokumentatsiooni esitamine** 
   1. Täitja kogub teenuse saajate kohta andmed teenusele sisenemisel ja teenuselt lahkumisel. Teenusega alustades täidetakse teenusele sisenemise ankeet vastavalt lepingu Lisale 3 ja teenuselt lahkujate kohta täidab täitja ankeedi vastavalt lepingu Lisale 4.
   2. Iga kuu 5. kuupäevaks esitab täitja tellijale järgmised dokumendid:
      1. eelmise kuu teenuse osutamise graafikud (Lisa 2), mis sisaldavad koondinfot teenusel osalejate, mahtude ja maksumuse kohta aruandekuul;
      2. teenuste toimumist tõendavad aruanded osutatud teenuste kohta, mis on allkirjastatud teenust osutanud spetsialisti ja teenust saanud isiku poolt. Aruanded võib esitada vormil, mis on esitatud lepingu lisas 12 või vabas vormis, kus on märgitud vähemalt teenuseliik, kohtumise kuupäev, ajavahemik ja teenuse osutamise vorm.
         1. Kui teenused toimuvad kaugtoel ja teenuse saaja digipädevuse tase ei võimalda digiallkirjastamist, võib tellija anda nõusoleku, et igakuiselt esitatakse aruanded vaid spetsialisti allkirjaga ning teenuse saaja poolt allkirjastatud aruanded saadetakse iga kvartali lõpus. Sellistest olukordadest teavitab täitja tellijat teenusega alustades.
      3. eelmise kuu jooksul toimunud tugigruppide osalejate nimekirjad, millel on märgitud tugigrupi liik, kuupäev, toimumise koht, kellaaeg, läbiviija ning osalejate nimed ja allkirjad. Tugigrupi nimekirja allkirjastab tugigrupi läbiviija. Kaugtoel (veebipõhiselt) toimunud tugigrupi puhul ei ole osalejate allkirjad vajalikud, osalejate nimekirja allkirjastab tugigrupi läbiviija. Kaugtoel tugigrupi puhul tuleb osalejatest teha ekraani kuvatõmmis või tõendada osavõtmist muul moel, näiteks digiallkirjadega;
      4. eelmise kuu jooksul esmakordselt teenust saanud isikute teenusele sisenemise ankeedid või nende koopiad (Lisa 3).
      5. eelmise kuu jooksul esmakordselt teenust saanud isikute osalejate aruande (vorm 5).
   3. Pärast dokumentide heakskiitmist Tellija poolt esitab Täitja Tellijale e-arve.

6.3.1 Kui kalendrikuu keskel toimub projekti rahatusallika vahetus, esitab Täitja e-arve kahes osas erinevate rahastusallikate lõikes, lähtudes Tellija juhistest.

* 1. Täitja esitab Tellijale seirearuande 3. juuniks 2023. Seirearuandes kajastatakse teostatud tegevuse lühiülevaade ja hinnang tegevuse elluviimisele, sh parimad praktikad, esinenud probleemid ja ettevõetud abinõud. Seirearuande näidis on esitatud lepingu Lisas 7. Tellijale esitatakse seirearuanne vormis, mis võimaldab selle redigeerimist.
  2. Pärast lepingu lõppemist esitab Täitja Tellijale lõpparuande. Kui leping lõpeb 31. detsembril 2023, esitab täitja tellijale lõpparuande 3. jaanuariks 2024. Kui leping lõpeb mistahes põhjusel ennetähtaegselt, esitab täitja tellijale lõpparuande hiljemalt 10 (kümne) päeva jooksul lepingu lõppemisest. Lõpparuanne esitatakse vormil 7.
  3. Täitja tagab teenuse saajate ankeetide säilitamisel kõikide nõutavate isikuandmete kaitse nõuete täitmise.
  4. Hiljemalt 10 (kümne) päeva jooksul lepingu lõppemisest annab täitja tellijale üle kõik lepingu täitmisega seotud originaaldokumendid.

1. **Lepingu täitmise eest tasumine**
   1. Tellija tasub lepingu täitmise eest **igakuiselt** järgnevalt:
      1. Iga pere pealt, kellega on sõlmitud koostöölepe **peretoe** teenuseks, maksab Tellija Täitjale pearaha ühes kuus: käibemaksukohustuslase puhul 183,33 eurot, lisandub käibemaks 36,67 eurot, kokku 220 eurot; mitte käibemaksukohustuslase puhul 220 eurot. Pearaha makstakse alates koostööleppe sõlmimisest peretoe teenuseks. Esimese teenusekuu eest arvestatakse pearaha proportsionaalselt.
      2. **Mentorlusteenuse** ühe akadeemilise tunni eest: käibemaksukohustuslase puhul 37,50 eurot, lisandub käibemaks 7.50 eurot, kokku 45 eurot; mitte käibemaksukohustuslase puhul 45 eurot.
      3. **Psühholoogilise nõustamise** ja individuaalse supervisiooni ühe akadeemilise tunni eest: käibemaksukohustuslase puhul 58,33 eurot, lisandub käibemaks 11,67 eurot, kokku 70 eurot; mitte käibemaksukohustuslase puhul 70 eurot.
      4. **Kontaktkohtumisena tugigrupi** ühe korra (vähemalt 4 akadeemilist tundi, st 180 minutit) maksumus on: käibemaksukohustuslase puhul 358,33 eurot, lisandub käibemaks 71,67 eurot, kokku 430 eurot; mitte käibemaksukohustuslase puhul 430 eurot. Kui kontakt kohtumisena tugigrupi ühe kohtumise pikkus on rohkem kui 180 minutit, ei suurene seetõttu kohtumise eest makstav tasu.
      5. **Veebipõhise tugigrupi** 180 minuti maksumus on: käibemaksukohustuslase puhul 291,67 eurot, lisandub käibemaks 58,33 eurot, kokku 350 eurot; mitte käibemaksukohustuslase puhul 350 eurot. Veebipõhise tugigrupi kestvus võib olla ka lühem, sel juhul makstakse proportsionaalselt vähem vastavalt grupi kestvusele.
      6. **Baasraha** 15% vastava kuu arvest.
         1. Täitja peab võimaldama mh ruumid ja vajalikud tehnilised vahendid teenuse osutamiseks, vajadusel transpordikulude katmise teenust osutavatele spetsialistidele vastavalt Täitja ja spetsialisti vahelistele kokkulepetele, teenuse osutamisega seotud administratiivkulud jms.

* 1. Teenuseid vahetult saavatel isikutel ei ole kohustust täitjale punktis 1.2. nimetatud teenuste eest tasuda ning teenused on neile tasuta.
  2. Osutatud teenuste eest tasub Tellija Täitja poolt esitatud arvete alusel. Arve peab vastama õigusaktide nõuetele ning olema komplektne, st enne arve tasumist peavad olema nõuetekohaselt esitatud lepingus nõutud andmed ja vormid.
  3. Täitja esitab Tellijale arve e-arvena. Arvele tuleb märkida lepingu number ja hanke nimetus.
  4. Arve maksetähtaeg peab olema vähemalt 14 (neliteist) tööpäeva arve esitamisest.
  5. Tellija tasub esitatud arved 14 päeva jooksul pärast arve ja kõikide lepingus nõutud korrektsete dokumentide saamist. Lepingujärgse viimase arve tasumiseks peavad olema Tellijale esitatud kõik lepingus nõutud dokumendid.
  6. Tellija ei tee ettemaksu.

1. **Konfidentsiaalsus ja andmekaitse**
   1. Täitja on kohustatud käsitlema konfidentsiaalsena lepingu täitmisel temale teatavaks saanud informatsiooni tellija ja tema tegevuse kohta, samuti lepingu täitmisel teatavaks saanud isikuandmeid, turvaandmeid ning muud teavet, mille avalikuks tulek võiks kahjustada tellija või teenust kasutavate isikute huve.
   2. Konfidentsiaalse informatsiooni avaldamine kolmandatele isikutele on lubatud vaid tellija eelneval kirjalikku taasesitamist võimaldavas vormis antud nõusolekul. Lepingus sätestatud konfidentsiaalsuse nõue ei laiene informatsiooni avaldamisele poolte audiitoritele, advokaatidele, pankadele ning juhtudel, kui pool on õigusaktidest tulenevalt kohustatud informatsiooni avaldama.
   3. Täitja kohustub tagama, et tema esindaja(d), töötajad, lepingupartnerid ning muud isikud, keda ta oma kohustuste täitmisel kasutab, oleksid käesolevas lepingus sätestatud konfidentsiaalsuse kohustusest teadlikud ning nõudma nimetatud isikutelt selle kohustuse tingimusteta ja tähtajatut täitmist.
   4. Täitja kohustub tagama lepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides ning andmetöötluse lepingus (Lisa 12) sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.
2. **Lepingu rikkumine ja vastutus**
   1. Lepingust tulenevate kohustuste täitmata jätmise või mittekohase täitmisega teisele poolele tekitatud otsese varalise kahju eest kannavad pooled täielikku vastutust selle kahju ulatuses.
   2. Täitja vastutab igasuguse lepingurikkumise eest kui ta ei ole lepingut täitnud lepingus sätestatud nõuetele kohaselt.
   3. Lisaks lepingu täitmise nõudele või täitmisnõude asemel on Tellijal õigus nõuda leppetrahvi kuni 0,5% lepingu punktis 3.1 sätestatud lepingu rahalisest mahust, kui Täitja on rikkunud lepingut ja teenus ei vasta lepingutingimustele.
   4. Konfidentsiaalsuskohustuse rikkumisel Täitja poolt on Tellijal õigus nõuda Täitjalt leppetrahvi kuni 3 000 eurot ja/või leping erakorraliselt ühepoolselt üles öelda.
   5. Lepingus sätestatud kohustuste mittetäitmise või mittenõuetekohase täitmise korral, kui neid saab lugeda oluliseks lepingurikkumiseks, on Tellijal õigus leping erakorraliselt ühepoolselt lõpetada, teatades sellest töövõtjale kirjalikus vormis avaldusega. Lepingu rikkumist loetakse oluliseks eelkõige VÕS § 116 lg 2 ja § 647 kirjeldatud asjaoludel.
   6. Kui Tellija viivitab lepingus sätestatud rahaliste kohustuste täitmisega, on Täitjal õigus nõuda Tellijalt viivist 0,05% tähtaegselt tasumata summalt päevas, kuid mitte rohkem kui 5% tellimuse maksumusest.
   7. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks oli vääramatu jõud. Vääramatuks jõuks loevad pooled võlaõigusseaduse § 103 lg 2 kirjeldatud ettenägematuid olukordi ja sündmusi, mis ei olene nende tahtest või muid sündmuseid, mida Eestis kehtiv õigus- ja kohtupraktika tunnistab vääramatu jõuna.
   8. Kui lepingu täitmine on takistatud vääramatu jõu asjaolude tõttu, võivad pooled kokkuleppel lepingus sätestatud tähtajad edasi lükata vääramatu jõu mõju kehtivuse aja võrra.
   9. Tellijal on lepingu p 8.7 nimetatud olukorras õigus lepingu täitmine peatada, kui lepingu tingimuste kohane teenuse osutamine võib vääramatu jõu asjaolude tõttu ohtu seada teenuse osutajate või teenuse saajate elu või tervise.
3. **Lepingu kehtivus, muutmine ja ülesütlemine**
   1. Leping jõustub allkirjastamisest poolte poolt ja kehtib kuni punktis 4.3 sätestatud tähtajani. Lepingu lõppemine ei mõjuta selliste kohustuste täitmist, mis oma olemuse tõttu kehtivad ka pärast lepingu lõppemist.
   2. Pooled võivad lepingut muuta RHS § 123 lg 1 sätestatud tingimustel.
   3. Lepingu muutmine vormistatakse lepingu lisana.
   4. Tellijal on õigus mõjuval põhjusel leping korraliselt üles öelda, eelkõige kui tal puuduvad lepingu täitmiseks rahalised vahendid või kaob vajadus teenuse järele, teatades sellekohasest soovist ette vähemalt 30 kalendripäeva.
4. **Kontaktisikud**
   1. Tellija kontaktisik lepinguga seotud küsimustes on......................, e-post: [....................................](mailto:maarja.kuldjarv@sotsiaalkindlustusamet.ee); telefon: ..................................
   2. Täitja kontaktisik lepinguga seotud küsimustes: (Täitja nimi), kontaktisik ............., telefon: ................., e-post:.................................
   3. Pool teavitab viivitamatult teist poolt kontaktisikute muutumisest e-kirjaga. Kontaktisik loetakse muudetuks alates e-kirja saatmise hetkest.
5. **Lõppsätted**
   1. Lepingus reguleerimata küsimustes lähtuvad pooled Eesti Vabariigi õigusaktidest, headest tavadest niivõrd, kui see ei ole vastuolus lepingu muude tingimustega.
   2. Lepinguga seotud vaidlused lahendatakse läbirääkimiste teel. Kokkuleppe mittesaavutamisel lahendatakse vaidlus õigusaktides ettenähtud korras.
   3. Leping on allkirjastatud digitaalselt.

**Tellija Täitja**

*allkirjastatud digitaalselt allkirjastatud digitaalselt*

Maret Maripuu

peadirektor